section_heading: Teme i snimanje
paragraph_text: Smještena u, kao što to i sam naslov sugerira, 4. srpnja u Asbury Park u New Jerseyju, pjesma je snažna ljubavna balada posvećena jednoj Sandy te opisuje depresivnu atmosferu koja prijeti da zaguši ljubav između pjevača i Sandy. Spomenuti mještani uključuju "napušene face", "delikvente" i "šminkere" koji se "skiću ulicama ili bivaju uhićeni zbog spavanja na pločniku do zore". Pjevač je umoran od "zadržavanja po zagušljvim igraonicama" i "ganjanja djevojaka iz tvornice".